山水畫

山水畫係國畫其中一個最重要嘅分支，起源於劉宋。山水畫可以算係風景畫嘅一種，畫嘅係山以及河同湖等嘅水體，山水畫強調「平遠」、「高遠」同「深遠」多過闊遠，喺視覺上，山水畫有以下多種特性：
山水畫會運用散點透視，想要做到「漫步喺山路上」噉嘅效果，令睇畫嘅人可以一路行一路睇，焦點不斷變換，往往會畫出非常長嘅畫卷；
「深遠」就係運用遠近山嘅形狀同深淡做對比，畫出立體同山谷深邃嘅效果；
除此之外，山水畫亦好重視「意境」，即係唔執著要準確噉畫出事物嘅外形，而係要用雲同霧等嘅景象加埋畫入面嘅人跡表達出山水嘅主觀實像，呢點被指係體現咗道家嘅思想。
一般嚟講，山水畫嘅技巧包括咗「勾」、「皴」、「擦」、「染」同「點」五個步驟：首先用墨線勾出山石嘅輪廓，然後用各種皴法畫出山石嘅明暗向背，然後用淡墨渲染，進一步加強山石嘅立體感，最後再用濃墨或者鮮明嘅顏色點出石頭上嘅青苔或者遠山嘅樹木。

順帶一提，山水畫呢家嘢喺日本畫同韓國畫當中都見得到。

國畫

作品

攷